ועדת הפנים והגנת הסביבה, כנסת 19, פרוטוקול מספר 393, 2014-11-03 10:00

מירי רגב: שלום לכולם, בוקר טוב.

מירי רגב: אני פותחת את הדיון של ועדת הפנים והגנת הסביבה בהצעת חוק הרשויות המקומיות (בחירת ראש הרשות וסגניו וכהונתם)(תיקון - שינוי מספר הסגנים במקרים מסוימים), התשע"ד-2014, (פ/2671).

מירי רגב: טוב, חברים, הצעת החוק שלי מתייחסת לסגן חמישי ללא שכר.

מירי רגב: כל מי שאמר אחרת יאכל את הכובע שלו.

מירי רגב: כולם.

מירי רגב: ואני אדאג לזה.

מירי רגב: בין אם זה במליאה, ובין אם זה בוועדת האתיקה של העיתונות.

מירי רגב: כל הרכילויות מסביב לא מעניינות אותי.

מירי רגב: הצעת החוק הזאת באה לתת מענה לערים בינוניות, שהסתובבתי במהלך "צוק איתן".

מירי רגב: דוגמתן ובירתן זו באר שבע, שיש להן מעל 200 אלף תושבים.

מירי רגב: החוק היום קובע שיש פרשנות שונה ל-200 אלף תושבים.

מירי רגב: יכול להיות ששר הפנים הבא ישנה את עמדתו.

מירי רגב: שר הפנים הנוכחי ואני מפרשים את החוק שונה ממה שהכנסת התכוונה.

מירי רגב: מ-200 אלף, הסגן החמישי הוא ללא שכר.

מירי רגב: מ-250 אלף, הסגן החמישי הוא עם שכר.

מירי רגב: יש ראשי ערים שחושבים שהפרשנות שמשרד הפנים נותן ל-200 אלף הוא מוטעה.

מירי רגב: קרי, מ-200 אלף צריך להיות גם סגן חמישי בשכר.

מירי רגב: משום שלא הכנסת קובעת, כי יש שר פנים, ושר הפנים מפרש את החוק כמו שהוא מוצא לנכון לפרש אותו.

מירי רגב: הוא פירש שרק מ-250 אלף מקבלת העירייה סגן נוסף בשכר.

מירי רגב: קרי, לאלה שיש להן מעל 200 אלף, בין 200 אלף ל-250 אלף אין פתרון לסגן חמישי.

מירי רגב: באו אליי ראשי ערים.

מירי רגב: אני אומרת לכם, העיקרי שביניהם זה היה באר שבע, במהלך "עופרת יצוקה" ו"צוק איתן".

מירי רגב: תקשיבו: אנחנו עיר בינונית.

מירי רגב: אנחנו לא רוצים סגן בשכר, אבל רוצים לפזר את היכולת שלנו לנהל את העיר.

מירי רגב: אמרתי: סגן חמישי ללא שכר, אפס שכר, אפס תקורות: לא משרד נוסף, לא פקידה נוספת, לא רכב נוסף.

מירי רגב: שום דבר.

מירי רגב: יקבל את התקורות מתוך מה שקיים בעירייה.

מירי רגב: נראה לי נכון.

מירי רגב: שוחחתי עם שר הפנים.

מירי רגב: נפגשתי איתו לדיון.

מירי רגב: אמר לי: נראה לי מצוין – סגן חמישי ללא שכר.

מירי רגב: כן, עם שכר אנחנו לא מדברים.

מירי רגב: וזאת הצעת החוק הזאת: לתת מענה לערים בינוניות, לסגן חמישי ללא שכר.

מירי רגב: עכשיו, משום שכנראה הייתה אי הבנה במליאה, וסגנית שר הפנים פניה קירשנבאום דיברה על שכר; כנראה שיש הצעת חוק קודמת שלה או של משרד הפנים.

מירי רגב: הבהרתי זאת על ידי תזכיר שהוציא עורך הדין תומר רוזנר, שמה שהתכוונתי במליאה זה מה שהתכוונתי: סגן חמישי ללא שכר.

מירי רגב: רוצה השלטון המקומי להוביל הצעת חוק עם שכר – אין בעיה.

מירי רגב: שייפנה לשר הפנים.

מירי רגב: שיבוא עם תזכיר חוק לפה.

מירי רגב: נדון גם בזה.

מירי רגב: אבל זאת לא הצעת החוק שאני מדברת עליה.

מירי רגב: הצעת החוק הזאת מדברת על סגן חמישי ללא שכר.

מירי רגב: נקודה.

מירי רגב: אני כרגע מבקשת לשמוע את התייחסות משרד הפנים.

מירי רגב: בבקשה, משרד הפנים, התייחסות להצעה הזאת, ולאחר מכן כמובן התייחסות חברי הכנסת.

<מרגלית ביטרמן: אני מבינה שההצעה היא לנוסח שמוצע בפנינו, לא לנוסח שהיה לפני החלטת הממשלה - - -

מירי רגב: תקשיבי, היועץ המשפטי של הוועדה, הנוסח צריך להיות נוסח שמבהיר שהכוונה שלי היא מ-200 אלף ל-250 אלף - -

<מרגלית ביטרמן: ובלי שכר.

מירי רגב: - - סגן חמישי – בפעם האלף – ללא שכר, ללא תקורות, ללא משרד, ללא רכב, ללא פקידה, ללא כלום.

מירי רגב: בדיוק כמו שחברי מועצה יש להם אפס שכר, כך הסגן החמישי יהיה עם אפס שכר.

<מרגלית ביטרמן: אז הנוסח הזה, כמו שאני רואה שמונח בפנינו פה, היום, שכולל את סעיף 2 ותיקון סעיף 15א1(ב) - - -.

<מרגלית ביטרמן: זה נראה שזה באמת עונה על ההצעה שלך, שזה יהיה בלי שכר, כשבין 200 אלף ל-250 אלף - - -

מירי רגב: הם בלי שכר.

<קריאה: ומ-250 אלף?

<עוזי סלמן: מ-250 אלף – סגן נוסף - - -

<מרגלית ביטרמן: - - -

מירי רגב: מ-250 אלף יש חוק - - -

<קריאה: לא.

<קריאה: לא, לא, רק מ-400 אלף.

<מרגלית ביטרמן: בתנאים מסוימים זה - - -

<תומר רוזנר: בין 250 אלף ל-400 אלף יש אפשרות להוסיף סגן ללא שכר.

<תומר רוזנר: סליחה, סליחה - - -

<עוזי סלמן: לא.

<עוזי סלמן: בין 250 אלף - - -

<נועה בן אריה: - - - ל-400 יש אפשרות להוסיף סגן בשכר.

<תומר רוזנר: אפשר?

מירי רגב: בבקשה.

<תומר רוזנר: בין 250 אלף ל-400 אלף אפשר להוסיף סגן בשכר או בלא שכר.

<תומר רוזנר: זאת אומרת, אפשר למנות חמישה סגנים – סליחה, שישה, נכון?

<עוזי סלמן: שישה.

<תומר רוזנר: שישה סגנים - - -

מירי רגב: וזה באישור שר הפנים.

<תומר רוזנר: חמישה אפשר למנות בשכר על פי הרכב המועצה, ושישי באישור שר הפנים.

<קריאה: ובתנאים מסוימים של - - -

מירי רגב: מ-250 אלף.

<תומר רוזנר: עד 400 אלף.

<קריאה: זה בחוק הקיים?

<קריאה: זה בחוק הקיים.

מירי רגב: בסדר.

מירי רגב: לא מעניין אותי מה קורה - - -

<קריאות: - - -

מירי רגב: אני לא מתעסקת מ-250 אלף ומעלה כי החוק מסדיר את זה.

מירי רגב: אני מתעסקת בפער, לעיוות שיש כרגע לערים בינוניות – מ-200 אלף ל-250 אלף.

מירי רגב: שיש להם מ-200 אלף, לפער הזה של בין 200 אלף ל-250 אלף.

מירי רגב: כי מ-250 אלף החוק קובע – יש סגן חמישי בשכר.

<עוזי סלמן: או סגן שישי במקרה של עיריית תל אביב.

מירי רגב: תקשיבו, מעיריית תל אביב פנו אליי גורמים רבים, כולל ארנון, - -

<עוזי סלמן: וזה אותו דבר.

מירי רגב: - - כולל החברים של מרצ ושל דב ואחרים.

מירי רגב: הסברתי להם ברור וחד: הצעת החוק הזאת לא באה לתת פתרון לעיר אחת או שתיים.

מירי רגב: הצעת החוק הזאת היא הצעת חוק רוחבית.

מירי רגב: אני לא מטפלת בעיר תל אביב ולא מטפלת בסגן שישי.

מירי רגב: אם עיריית תל אביב חושבת שיש איתה בעיה וצריך לטפל בה טיפול נקודתי, לא תהיה שמחה ממני שסוף סוף נראה כאן את ראש עיריית תל אביב, נשמע את בעיותיו בעיר תל אביב, יחד עם חברי המועצה שלו, ונטפל בעיר תל אביב.

מירי רגב: הצעת החוק הזאת לא מטפלת בסגן שישי.

מירי רגב: הצעת החוק הזאת לא מטפלת בסגן חמישי עם שכר.

מירי רגב: הצעת החוק היה לה רציונל ברור אחד: בעקבות "צוק איתן", בעקבות האירועים שהיו בדרום, בעקבות זה שכל חברי הכנסת, ודאי לא רק אני, הסתובבנו שם, שוחחנו עם ראשי ערים, עם ראשי מועצות, ראינו את הכובד והאחריות שיש עליהם – לתת מענה לסגן חמישי ללא שכר.

מירי רגב: זהו.

מירי רגב: הבעיה של עיריית תל אביב – אולי אפשר לפתור אותה, חבר הכנסת דב חנין.

מירי רגב: פנו אליי רבים מעיריית תל אביב.

מירי רגב: פנה אליי גם ארנון.

מירי רגב: אני בחוק הזה לא מתעסקת, לא עם סגן שישי ולא עם סגן חמישי עם שכר.

מירי רגב: צר לי, חבר הכנסת דב חנין - - -

דב חנין: אני בעד.

דב חנין: אני בעד.

מירי רגב: לא, רק - - - גם למר ארנון גלעדי.

דב חנין: אני לגמרי בעדך.

דב חנין: אני גם לא חושב שצריך חמישה.

מירי רגב: אז אין בעיה.

מירי רגב: יכול להיות שאפשר לפתור את בעיית תל אביב לא בחוק הזה, לא על גבי החוק שלי.

יפעת קריב: איזה עוד - - - משרד הפנים נכללים לקטגוריה של בין 200 אלף ל-250 אלף?

<קריאה: יש חמישה - - -

מירי רגב: באר שבע.

<קריאה: נתניה.

<קריאה: נתניה.

<קריאה: נתניה.

מירי רגב: באר שבע, נתניה, אשדוד, פתח תקווה וחולון, נכון?

<קריאה: נכון מאוד.

<קריאה: כן.

<קריאה: כן.

<קריאה: כן.

<קריאה: וראשון לציון.

מירי רגב: לא, לא.

מירי רגב: ראשון לציון מעל 250 אלף.

<קריאות: - - -

<מרגלית ביטרמן: ראשון לציון מעל - - -

מירי רגב: לא.

מירי רגב: ראשון לציון גם לא פנו.

<מרגלית ביטרמן: אני רוצה רק לציין פה: המספרים כיום, אפשר למנות ברשויות - - -

<קריאה: - - -

<מרגלית ביטרמן: מינוי סגנים נעשה על ידי שני סעיפים: סעיף 14 וסעיף 15.

<מרגלית ביטרמן: סעיף 15א(1) מדבר על השכר.

<מרגלית ביטרמן: כאשר לפי סעיף 14, רשויות מעל 150 אלף למעשה יכולות למנות שני סגנים ממלאי מקום.

<מרגלית ביטרמן: לפי סעיף 15א(1) זה מדורג.

<מרגלית ביטרמן: כאשר היום בעצם, בין 250 אלף ל-500 אלף יכולים למנות שלושה סגנים.

דוד אזולאי: בשכר.

<מרגלית ביטרמן: לא.

<מרגלית ביטרמן: זה המינוי.

<מרגלית ביטרמן: סעיף 15א(1) מדבר על השכר והוא דירג אותם אחרת.

<מרגלית ביטרמן: הוא התייחס בין רשויות עד 20,000, עד 10,000, עד 100 אלף ועד 200 אלף.

מירי רגב: רגע, אז מה את רוצה?

מירי רגב: מה את רוצה להגיד עכשיו?

<מרגלית ביטרמן: מה שאני רוצה להגיד: קודם כל, אנחנו מדברים על חמישה סגנים.

<מרגלית ביטרמן: בין 250 אלף ל-400 אלף תושבים אפשר למנות חמישה סגנים בשכר היום.

<מרגלית ביטרמן: זה לפי סעיף 15א(1).

מירי רגב: בשכר.

מירי רגב: אבל זו לא הצעת החוק שלי.

<מרגלית ביטרמן: היה תיקון שאמר שרשויות מעל אלף תושבים שהן נטולות מענק וללא גירעון במשך שנתיים, באישור השר רשאיות למנות סגן נוסף.

<מרגלית ביטרמן: התיקון הזה חל למעשה רק על רשויות שהיה להן תקן נוסף של סגן, שהן לא יכלו לאייש אותו בשכר.

<מרגלית ביטרמן: סליחה, בין 250 אלף ל-400 אלף ארבעה סגנים היו בשכר, והם יכלו למנות חמישה סגנים.

<מרגלית ביטרמן: לכן, התיקון פה נועד להגיד שבעצם מ-200 אלף אפשר למנות סגן חמישי, כאשר יש הבהרה בתיקון סעיף (ב) שמ-200 אלף ל-250 אלף הוא לא בשכר.

מירי רגב: נכון.

מירי רגב: זו בדיוק הכוונה של החוק.

<עוזי סלמן: אפשר?

מירי רגב: מי אתה?

<עוזי סלמן: עורך הדין עוזי סלמן, היועץ המשפטי של עיריית תל אביב.

מירי רגב: אוקיי, אבל אמרתי לך: חבל, אתה מבזבז פה אנרגיה לחינם.

מירי רגב: אני לא דנה פה בעיריית תל אביב.

<עוזי סלמן: אז תני לי, אז לפחות - - -

מירי רגב: אז אני אתן לך להתייחס.

מירי רגב: בבקשה.

מירי רגב: אחר כך.

מירי רגב: חברי הכנסת, מי נרשם ראשון?

מירי רגב: חברת הכנסת יפעת קריב, בבקשה.

יפעת קריב: טוב, אז אני רוצה קודם כל לומר שאני חושבת שחשוב מאוד שוועדת הפנים והגנת הסביבה תתייחס לכל הנושאים שקשורים לשלטון המקומי.

יפעת קריב: זה לא נעשה בעבר.

יפעת קריב: ועצם העובדה שאנחנו שמים את סדר היום, את השלטון המקומי, ומנסים להסדיר את מעמדם של הנבחרים, נבחרי הציבור, זה דבר מאוד-מאוד חשוב.

יפעת קריב: אני חושבת שכל הראייה של להסדיר את סגני ראשי הערים צריכה להיות חלק מההסדרה הרחבה של חברי מועצת העיר, כמו שגם דיברנו אתמול, ואנחנו מדברות די הרבה.

יפעת קריב: אני חושבת שיש פה קבוצה שלמה של אנשים שלא ברור מה מעמדם, ואני חושבת שאם יהיה להם מעמד ותפקיד מוסדרים, הרשות המקומית תוכל להרוויח הרבה יותר, ואני מקווה מאוד שזה יבוא לדיון פה, בוועדה, בהקדם האפשרי.

יפעת קריב: הדבר שבאמת הכי חשוב לי, שיהיה לנו ככה ברור, שלא נמצא את עצמנו משיתים על הרשויות המקומיות עלויות נוספות של, ואת אמרת את זה, ואני רק רוצה להדגיש, של הנושא של תקורות נוספות, של החזר הוצאות, של לשכה, של יועצים, של עוזרים, של מזכירה.

יפעת קריב: זה דבר מאוד-מאוד חשוב, כדי שלא נמצא את עצמנו בסופו של יום משיתים עוד עלויות.

יפעת קריב: וזאת הנקודה הכי משמעותית שחשוב לי שתובהר בחוק ותובהר בפרוטוקולים של הדיון הזה.

יפעת קריב: ודבר נוסף: אני רק רוצה לברר, שבעצם עכשיו סעיף 15א לאחר התיקון - - - עורך הדין תומר רוזנר, בעצם אתמול, נכון?

<תומר רוזנר: כן.

יפעת קריב: את הסעיף הזה של תיקון 15א.

<תומר רוזנר: כן.

מירי רגב: הבהרנו את זה - -

יפעת קריב: הבהרתם את זה, ואז - - -

מירי רגב: - - לאור אי ההבנות והתלונות ואמירות אי האמת שלי במליאה - -

יפעת קריב: בדיוק.

מירי רגב: - - אז הבהרנו את זה.

מירי רגב: מה שמראש גם היה כתוב בדברי ההסבר, שהסגן הוא סגן חמישי ללא שכר.

מירי רגב: אבל לא קוראים את כל החוק ומה שחשוב זה הכותרות, אז נתתי, ביקשתי מהיועץ המשפטי לעשות הבהרה נוספת לכל הגורמים הרלוונטיים.

מירי רגב: הצעת החוק הזאת הגיעה רק כדי לתת מענה לערים הבינוניות לסגן חמישי ללא שכר.

יפעת קריב: גברתי היושבת ראש, בעצם הבלגן והכול הגיע בעקבות מה שקרה במליאה.

יפעת קריב: - - - עשו את כל ההבהרות - - -

מירי רגב: כן, הבנתי, בעקבות התשובה של סגנית שר הפנים, חברת הכנסת פניה קירשנבאום, שהגיבה לחוק אחר, רק לא לחוק שלי.

יפעת קריב: אז אני חושבת שחשוב מאוד שנעשו כל ההבהרות, - -

מירי רגב: בסדר, לא משנה.

מירי רגב: הכי חשוב שאנחנו מבינים על מה מדובר.

יפעת קריב: - - ושבפרוטוקול יהיה רשום שאנחנו לא משיתים שום עלות נוספת על הרשויות המקומיות - - - יתעסק בנושאים האלה של כל חברי המועצה - - -

מירי רגב: אז את זה אני אסכם אחר כך.

מירי רגב: זה לא קשור לדיון הזה.

מירי רגב: אני אסכם אחר כך.

מירי רגב: חבר הכנסת דב חנין, ולאחר מכן מר אלי דלל.

דב חנין: תודה רבה, גברתי יושבת הראש.

דב חנין: אני התנגדתי לחוק הזה במליאה ואני רוצה להסביר למה התנגדתי.

דב חנין: אני שמעתי, אגב, גברתי יושבת הראש, את דברייך, ואני לא היה לי ספק שאת אומרת את כוונתך לא על הרקע הזה.

דב חנין: אני התנגדתי מכיוון שאני חושב שאנחנו הולכים בכיוון לא נכון בכל הסיפור הזה של הרחבת מספר הסגנים.

דב חנין: בואו נשאל קודם כל את השאלה: למה צריך?

דב חנין: למה צריך סגן נוסף?

דב חנין: אם באמת אנחנו מדברים על ביזור סמכויות ועל מישהו נוסף שיבצע עבודה, אז המישהו הנוסף הזה, אם הוא הולך לבצע עבודה אמיתית, הוא באמת צריך שכר.

דב חנין: אני חושב שאם מישהו עושה עבודה הוא צריך לקבל שכר, והוא צריך לשכה, והוא צריך הכול.

דב חנין: האם הרשות המקומית - - -

מירי רגב: אז אתה רוצה להגיד שאתה רוצה להשית את חברי המועצה - - - של כל חברי המועצה על ראשי הערים?

מירי רגב: על התושבים?

דב חנין: לא.

דב חנין: לא, לא.

דב חנין: גברתי היושבת ראש, אני לא קטעתי אותך, תאמיני לי, למרות שהיו לי הרבה דברים להעיר.

דב חנין: אם מדובר במישהו שהולך לעשות עבודה אמיתית, אז הוא, מן הסתם, צריך שכר.

דב חנין: האם העירייה צריכה עוד כמה אנשים בשכר דומה לשכר של ראש עיר?

דב חנין: אני חושב שלא.

דב חנין: אני חושב שלא.

דב חנין: אני חושב שלא צריך באמת בעיריות כמה אנשים שהשכר שלהם.

דב חנין: שכר של סגני ראש עיר הוא שכר גבוה.

דב חנין: אני לא חושב שהעיריות צריכות את הדבר הזה.

דב חנין: אני לא חושב שזה דרוש.

דב חנין: אני לא חושב שזה תורם.

דב חנין: אם מדובר במישהו שלא עושה עבודה אמיתית, והוא גם לא הולך לקבל שכר, ואני מקבל את הסבריה של יושבת ראש הוועדה; וגם לא יקבל לשכה, ולא יקבל שום דבר, והוא לא יקבל פקידה - - -

מירי רגב: הוא יהיה לו משרד של.

מירי רגב: אולי יתחלק עם סגן נוסף, עם הפקידות של סגן נוסף.

דב חנין: בסדר.

דב חנין: בסדר.

מירי רגב: הכוונה היא שלא יהיו תקורות נוספות על הדבר הזה.

דב חנין: אם לא יהיו תקורות נוספות, אז אני שואל את עצמי את השאלה: בשביל מה?

דב חנין: בשביל שמישהו יהיה לו את הכבוד ויהיה לו כרטיס ביקור שיהיה כתוב שם: סגן ראש עיר, והוא יוכל להראות לאנשים – אני סגן ראש עיר?

מירי רגב: אני אענה על זה.

דב חנין: זו שאלה.

דב חנין: אני חושב שלא צריך לייצר מנגנונים כאלה של כאילו.

דב חנין: אבל אני אגיד לכם איך הדברים האלה ייראו.

דב חנין: ואני קראתי את התיקון, מכובדי, היועץ המשפטי של הוועדה, שנועד להבהיר את המטרה, ואני חושב שהמטרה לא תושג, גם בתיקון שלך.

דב חנין: כי גם אם סגן ראש העיר החדש לא יקבל שכר, ואני מקבל את ההבהרה שלכם, ואני מקבל את זה שהתוצאה של החוק הזה לא תהיה שיהיה שכר לסגן ראש עיר נוכח התיקון, אין לי שום ספק שתהיינה תקורות נוספות.

דב חנין: ברגע שיהיה סגן ראש עיר אז יתחיל, הוא יקבל משרד, ובדרך כזאת או אחרת הוא יקבל גם פקידה, והוא יקבל גם שירותים, ובסוף יקבל גם רכב.

דב חנין: וחברים יקרים, זה שזה ייאמר לפרוטוקול, חברתי היקרה, חברת הכנסת יפעת קריב, אני יודע שכוונתך טובה – זה לא מספיק.

דב חנין: זה לא מספיק.

דב חנין: אם הדברים האלה לא יהיו כתובים בחוק אז העלויות האלה יצוצו.

דב חנין: ואותו סגן יגיד: מה פתאום?

דב חנין: מה זה?

דב חנין: כבר גם אני לא מקבל שכר וגם לא נותנים לי אפילו החזר נסיעות?

דב חנין: מה זה הדבר הזה?

דב חנין: ואני סגן ראש עיר שלא מקבל שכר ואין לי אפילו פקידה?

דב חנין: ואין לי אפילו משרד?

דב חנין: איזה מין דבר זה?

דב חנין: והוא יבוא וידרוש ויקבל בסופו של דבר.

דב חנין: כי הכול עניין של סחר מכר פוליטי.

<תומר רוזנר: - - -

מירי רגב: - - -

<תומר רוזנר: משרד הפנים יבהיר שהם לא מקבלים - - -

מירי רגב: כן, נו.

דב חנין: אם שמעתי אותך, אם שמעתי את הערתך, אדוני, היועץ המשפטי של הוועדה, גם זה לא מספיק.

מירי רגב: טוב, בסדר.

מירי רגב: הבנו את מה שאתה אומר.

דב חנין: משרד הפנים לא יבהיר.

דב חנין: ואם הוא יבהיר זה גם כן עניין של סידורים פוליטיים והסדרים פוליטיים.

דב חנין: ושר הפנים יכול לשנות ולהחליט ולהוסיף ולהוריד.

דב חנין: וכולנו יודעים את הבלגן הבלתי נסבל שיש ברשויות המקומיות היום בנושאים האלה.

דב חנין: עכשיו, אני אומר מעבר לזה: דובר כאן על הצורך בביזור של כוח ברשויות המקומיות – אני מאוד בעד זה.

דב חנין: אני חושב שהרשויות המקומיות מאוד ריכוזיות.

דב חנין: יש ראש עיר שמרכז בידיו המון כוחות וסמכויות, ויש חברי מועצה שהם בעצם פוליטיקאים נבחרים לקישוט.

דב חנין: אבל הדרך להתמודד עם זה היא לא באמצעות חיזוק הריכוז.

דב חנין: הרי מה זה המנגנון הזה של מינוי סגני ראש עיר?

דב חנין: במקומות רבים בארץ, גברתי יושבת הראש, זה סוג של שוחד פוליטי: תהיה איתי בקואליציה – תהפוך לסגן ראש עיר; לא תהיה איתי בקואליציה – תתייבש במדבר.

דב חנין: תתייבש במדבר.

דב חנין: זהו.

דב חנין: וסגני ראש עיר, אני אומר את זה באחריות: יש סגני ראש עיר בישראל שלא עושים שום עבודה אמיתית.

דב חנין: לא עושים שום עבודה אמיתית.

דב חנין: הם מקבלים את הכסף כי הסיעה שלהם התקבלה אל הקואליציה.

דב חנין: זהו.

דב חנין: עכשיו, מה שצריך לעשות, לכן, גברתי יושבת הראש, ואני שמח שנמצאים איתנו, פה, בדיון, גם חברת הכנסת יפעת קריב וגם חבר הכנסת דוד אזולאי, שכל אחד מהם קידם – נדמה לי, חבר הכנסת דוד אזולאי, אולי הוא לפני שתי כנסות – הצעת חוק שאומרת שצריך לתת גמול לחברי מועצה, לכל חברי המועצה.

דב חנין: לא קואליציה ואופוזיציה.

דב חנין: לא על בסיס של הסדרים פוליטיים.

דב חנין: לא 30 אלף שקל כמו שסגן ראש עיר הולך לקבל - - -

מירי רגב: אבל הוא לא מקבל כסף בחוק הזה.

דב חנין: לא.

דב חנין: לא, לא בחוק הזה.

דב חנין: סגן ראש עיר שממונה בשכר מקבל 30 אלף שקל.

מירי רגב: אז אתה רוצה שעכשיו אני אסדיר את כל חברי המועצה שיקבלו תגמול במצב הזה של יוקר המחייה?

דב חנין: לא.

דב חנין: אבל את הולכת להשית הוצאות נוספות על - - -

מירי רגב: לא, שום הוצאות.

מירי רגב: שום הוצאות.

מירי רגב: אתה יכול להגיד מה שאתה רוצה – אין שום הוצאות על הדבר הזה.

דב חנין: גברתי היושבת ראש, אנחנו נקיים פה דיון בעוד שנה ונראה מה קורה עם כל סגני ראשי הערים האלה.

מירי רגב: אנחנו נקיים דיון בעוד שנה לא על זה.

דב חנין: גם על זה.

מירי רגב: אנחנו נקיים דיון במהלך המושב הזה, כי הבטחתי את זה לחברת הכנסת יפעת קריב, על עניין חברי המועצה, יחד עם השלטון המקומי.

מירי רגב: אבל זה לא החוק.

דב חנין: אז אני אומר: - -

מירי רגב: אוקיי.

מירי רגב: אבל הבנתי את מה שאתה אומר.

דב חנין: - - בחוק הזה התוצאה תהיה יותר ריכוז של כוח בידי ראש העיר, יותר עלויות על קופת הרשות המקומית, יותר הסדרים פוליטיים מתחת לשולחן, ופחות מה שצריך ברשויות המקומיות, שזה כוח לחברי המועצה הנבחרים.

מירי רגב: מאה אחוז.

מירי רגב: מר אלי דלל, בבקשה, שלוש דקות.

מירי רגב: לאחר מכן, חבר הכנסת מיקי רוזנטל.

מירי רגב: חבר הכנסת משה פייגלין, אנחנו אחרי הדיון עוברים להצבעה.

<אלי דלל: אלי דלל, סגן וממלא מקום ראש עיריית נתניה.

<אלי דלל: אין ספק שחלק מהסכמים פוליטיים זה מה שקורה גם בשלטון המרכזי עם סגני שרים ושרים, להבדיל אמנם, אבל עדיין זה קואליציות, ועדיין זה הסכמים, בין היתר.

<אלי דלל: נכון.

<אלי דלל: ולא צריך לפחד מזה.

<אלי דלל: אני חייב לומר שבנתניה יש קואליציה מקיר לקיר, ואנחנו גאים בזה.

<אלי דלל: שותפות מלאה.

<אלי דלל: אבל בשותפות כזאת מלאה, כשראש העיר רוצה לבזר סמכויות, היא חייבת לתת גם לאותם אנשים שעושים את העבודה והם סגני ראשי ערים, שיקבלו בהם גם שכר.

<אלי דלל: אנחנו כנתניה מאוד מעוניינים.

<אלי דלל: קודם כל, החוק הזה הוא חשוב.

<אלי דלל: אני רוצה להודות לך גם כיושב ראש הוועדה, שאת באמת עושה המון - - -

מירי רגב: מר אלי דלל, אני רק אעדכן אותך: שוחחתי איתי הגברת מרים פיירברג ואמרתי לה: החוק הזה, אני; אני מבינה שהיא רוצה שכר, היא צריכה להפנות את זה לשר.

<אלי דלל: בסדר.

מירי רגב: אין, החוק הזה לא מדבר על זה.

<אלי דלל: אני מעלה את הבקשה - - -

מירי רגב: אתם יכולים להביא הצעת חוק משותפת – שלטון מקומי והשר.

מירי רגב: אני באמת, יש לי כבוד גדול לגברת מרים פיירברג, אבל החוק הזה מדבר על סגנים ללא שכר.

<אלי דלל: ידוע, אני רוצה רק להציג את העמדה.

מירי רגב: בבקשה.

<אלי דלל: בסדר?

<אלי דלל: תודה.

<אלי דלל: אז קודם כל אני מודה לך על שאת מעלה את החוק.

<אלי דלל: אמנם, במסגרת הזאת שיש לנו הערות, אבל את פועלת גם המון למען השלטון המקומי ועל כך תודה רבה.

<אלי דלל: מה שאני רוצה לומר, שבנתניה יש קואליציה מקיר לקיר, ובמסגרת הקואליציונית הזאת אין ספק שראש העירייה יוצרת ביזור סמכויות.

<אלי דלל: וכשיש עירייה כמו נתניה עם 225 אלף תושבים, אנחנו נושקים ל-250 אלף, ארבעה סגנים לא מספיקים, וגם סגן בתואר, כשאתה נותן לו בתואר אז זה בעצם, זה משהו שהוא רק לתואר.

<אלי דלל: אי אפשר לתפקד.

<אלי דלל: ואני מסכים עם חבר הכנסת דב חנין שאי אפשר לתפקד בדבר כזה.

<אלי דלל: לכן, ההצעה הזאת היא בדרך הנכונה, רק אנחנו היינו מעדיפים שתהיה עם שכר.

<אלי דלל: תודה.

מירי רגב: ברור.

מירי רגב: חבר הכנסת מיקי רוזנטל, ולאחר מכן היועץ המשפטי של עיריית תל אביב.

מיקי רוזנטל: תודה רבה, גברתי.

מיקי רוזנטל: אני הצבעתי בעד החוק במליאה.

מירי רגב: לא, כי הלכת להתלונן עליי אצל היועץ המשפטי של הכנסת שלא דיברתי אמת.

מירי רגב: אני לא דיברתי אמת?

מירי רגב: אני בכנסת לא מדברת אמת?

מיקי רוזנטל: תמתיני רגע.

מירי רגב: דבר איתי קודם לפני שאתה הולך להתלונן עליי.

מיקי רוזנטל: קודם כל, תשמעי - - -

מירי רגב: מי שמתעסק עם אתיקה.

מיקי רוזנטל: קודם כל, תשמעי, ואחר כך תגידי שאני טועה.

מירי רגב: טוב.

מיקי רוזנטל: בסדר?

מיקי רוזנטל: אני הצבעתי בעד הצעת החוק הזו אחרי שאת הבהרת מעל הבמה שזה ללא שכר.

מיקי רוזנטל: ואני הצבעתי בעד.

מיקי רוזנטל: ואז סגנית שר הפנים, חברת הכנסת פניה קירשנבאום, אמרה שזה לא מדויק - - -

מירי רגב: נכון.

מירי רגב: ומה אמרתי לה באמצע דבריה?

מירי רגב: שהיא טועה.

מיקי רוזנטל: שנייה.

מיקי רוזנטל: אם תמתיני בכל אופן עד הסוף אולי תביני ואולי לא, אבל לפחות תחכי רגע.

מיקי רוזנטל: אני דיברתי עם סגנית שר הפנים, חברת הכנסת פניה קירשנבאום, אחרי ההצבעה, והיא אמרה והיא סיפרה את הסיפור שהממשלה, שזה עלה בוועדת השרים, שהייתה עמדה של משרד האוצר בסוגיה ושל משרד הפנים וכולי וכולי.

מיקי רוזנטל: ואז אני הגשתי בקשה להצבעה חוזרת והבנתי שאין נוהל כזה בכנסת, כי אני חשבתי שאני הוטעיתי, שאת לא מסרת את מלוא האינפורמציה למליאת הכנסת.

מיקי רוזנטל: ועובדה היא שעכשיו את הבהרת את הנקודה הזאת, גם - - -

מירי רגב: לא, זו לא עובדה.

מירי רגב: זו לא עובדה.

מירי רגב: העובדה צריכה להיות, חבר הכנסת מיקי רוזנטל, שלפני שאני הולכת להתלונן עליך אני באה לשאול אותך למה התכוונת בחוק.

מיקי רוזנטל: את שמעת שאני התלוננתי?

מירי רגב: ולא הולכים לדבר על משהו לפני שהוא קורה.

מיקי רוזנטל: את שמעת שאני התלוננתי?

מיקי רוזנטל: את שמעת שאני התלוננתי?

מירי רגב: זו האתיקה וזו הרעות שיש בין חברי כנסת.

מיקי רוזנטל: את שמעת שאני התלוננתי?

מירי רגב: אם טעיתי, תבוא, תגיד לי: טעיתי.

מירי רגב: אם אני אטעה אני גם אגיד שטעיתי.

מיקי רוזנטל: יפה מאוד.

מיקי רוזנטל: עכשיו, ברגע שהממשלה אומרת שההצעה הזאת היא עם שכר או שיש לפחות ספק לגביה, ואת אמרת שהיא בלי שכר – כל מה שביקשתי זאת הצבעה חוזרת לאור העובדה שייתכן וחברי הכנסת הוטעו.

מיקי רוזנטל: מאחר ואין נוהל כזה, של הצבעה חוזרת, אז אין נוהל כזה.

מיקי רוזנטל: ואני שמח שאת מבהירה את הנקודה הזאת משום שהיא לא הייתה בהירה.

מיקי רוזנטל: זה הכול.

מיקי רוזנטל: ולכן את לא צריכה לקפוץ מעבר - - -

מירי רגב: לא, אני כן.

מירי רגב: אני אגיד לך שוב, חבר הכנסת מיקי רוזנטל: - -

מיקי רוזנטל: את יכולה - - -

מירי רגב: - - לא קשור לזה.

מירי רגב: דיברת עם סגנית שר הפנים, חברת הכנסת פניה קירשנבאום, אבל זו לא הצעת חוק של סגנית שר הפנים, חברת הכנסת פניה קירשנבאום.

מירי רגב: סגנית שר הפנים, חברת הכנסת פניה קירשנבאום, ניסתה בעבר להעביר הצעת חוק.

מירי רגב: יודע את זה חברי, יושב ראש ועדת הפנים והגנת הסביבה הקודם, חבר הכנסת דוד אזולאי, שהיא ניסתה באמת להעביר סגן עם שכר, אבל זו לא הצעת החוק שלי, מה לעשות.

מירי רגב: עכשיו, היא עלתה.

מירי רגב: בגלל איזה נתק בינה לבין הייעוץ המשפטי היא דיברה על הצעת חוק אחרת.

מירי רגב: עכשיו, כשהיא הייתה במליאה אמרתי לה: סגנית שר הפנים, חברת הכנסת פניה קירשנבאום, הצעת החוק הזאת מדברת על ללא שכר.

מירי רגב: עכשיו, אין בעיה.

מירי רגב: אפשר לבקש הצבעה חוזרת, אפשר לבקש הכול.

מירי רגב: הכול שקוף, בוודאי בכנסת.

מיקי רוזנטל: היא ענתה בשם הממשלה?

מיקי רוזנטל: היא ענתה בשם הממשלה?

מירי רגב: היא ענתה אבל על חוק אחר.

מירי רגב: היא ענתה בשם הממשלה על חוק אחר.

מיקי רוזנטל: סליחה, לא משנה שהיא טעתה – אני, למי אני אמור להאמין?

מירי רגב: תבוא אליי, קודם כל.

מירי רגב: תשאל אותי: מירי - - -

מיקי רוזנטל: אם הממשלה באה, נציגת הממשלה באה ואומרת שזה עם שכר, אז יש פה - - -

מירי רגב: אז תבוא אליי, קודם כל, תשאל אותי.

מיקי רוזנטל: מה אני צריך לשאול אותך?

מירי רגב: אבל חבר הכנסת מיקי רוזנטל, לפני שאני באה אליך - - -

מיקי רוזנטל: הנה התשובה שלך.

מירי רגב: לא.

מיקי רוזנטל: עובדה היא שהבהרת את החוק.

מירי רגב: למה?

מיקי רוזנטל: כי בנוסח הקודם שלו - -

מירי רגב: למה?

מיקי רוזנטל: - - אפשר היה בתרגילים מסוימים להכניס שכר גם בהצעת החוק הזו.

מירי רגב: בסדר.

מירי רגב: עזוב תרגילים מסוימים.

מירי רגב: את דברי ההסבר שלי כתבתי – ללא שכר.

מירי רגב: כתבתי והבהרתי את זה.

מירי רגב: אבל לאור - - -

<תומר רוזנר: הפרשנות החדשה, צריך להגיד.

מירי רגב: מה?

<תומר רוזנר: לאור הפרשנות החדשה - - -

מירי רגב: לא רק הפרשנות החדשה.

מירי רגב: אמרתי מספיק שאחד לא מבין את מה שאני מתכוונת אני אוציא עוד הבהרה.

מירי רגב: אבל ללכת ולבקש - - -

מיקי רוזנטל: - - -

מירי רגב: בגלל זה אני אומרת.

מירי רגב: כאילו, תאמיני לי, אני יודעת טוב מאוד לעמוד מאחורי הדברים שאני אומרת.

מירי רגב: אני חושבת שלפני שאני מבקשת הצבעה חוזרת, רגע מדברת עם חבר הכנסת עצמו.

משה זלמן פייגלין: דרך אגב, למה ללא שכר?

מירי רגב: כי יכול להיות שצריך שכר אבל זו לא הצעת החוק הזאת.

מירי רגב: כי דיברתי על זה בתחילת הדיון.

מירי רגב: כי דיברתי על זה בתחילת הדיון.

מירי רגב: כי ההצעה הזאת באה לתת מענה בעקבות מבצע "צוק איתן".

מירי רגב: הסתובבתי בשטח, בעיקר בבאר שבע, שזה ערים בינוניות.

מירי רגב: כרגע - - - בין 250 אלף והלאה – אוכלוסייה.

מירי רגב: מ-200 אלף אין בכלל סגן נוסף – חמישי.

מירי רגב: אז אמרתי, לפחות לתת להם סגן חמישי, נוסף, כדי לבזר את הפעילות.

משה זלמן פייגלין: את זה הבנתי וגם הצבעתי.

משה זלמן פייגלין: שמעתי את זה גם במליאה.

מירי רגב: כן.

מירי רגב: לגבי שכר אני לא רוצה - - -

משה זלמן פייגלין: אני רק רוצה להעיר לדיון שדעתי הפוכה ממה שנשמע קודם לכן, ואם האיש נדרש אז הוא ראוי גם לקבל שכר.

מירי רגב: תראה, כל נושא השכר של הרשויות המקומיות – נדבר על זה, אבל זה לא עכשיו.

משה זלמן פייגלין: וההתנפלות הזאת, אם נותנים שכר זה ישר גניבה - - -

מירי רגב: לא, אני לא חושבת שזו גניבה.

משה זלמן פייגלין: זאת תפיסה בסיסית שגויה - - - לכל העניין הזה.

מירי רגב: משה, ידידי, אני לא חושבת שזו גניבה, אבל זאת לא הצעת החוק הזאת.

משה זלמן פייגלין: בסדר.

משה זלמן פייגלין: בסדר.

מירי רגב: אפשר לדון בהצעת חוק על סגן חמישי עם שכר, אפשר לדון על חברי מועצה עם שכר - - -

משה זלמן פייגלין: אני רק אומר - - - שכאילו - - - גונבת ממישהו - - -

מירי רגב: לא.

מירי רגב: חס וחלילה.

משה זלמן פייגלין: לדעתי, הם כן צריכים לקבל שכר.

מירי רגב: אין בעיה.

מירי רגב: אפשר לדון על זה, אבל זאת לא הצעת החוק הזאת.

מירי רגב: הצעת החוק עם השכר, לדעתי, צריכה לבוא משולבת עם שכר לחברי מועצה.

מירי רגב: אני מזכירה לך שבחוק התכנון והבנייה, ברפורמה הגדולה שעשינו, הייתה הצעה, חבר הכנסת דב חנין, שליושבי ראש ועדות תכנון ובנייה בעיריות ניתן שכר נוסף בגלל שיש להם מעמסה נוספת מעל חברי מועצה רגילים.

מירי רגב: ומה אמרנו?

דב חנין: אבל גם חברי הוועדה לתכנון ובנייה צריכים - - -

מירי רגב: נכון.

מירי רגב: אבל אז אמרנו:

מירי רגב: לא נתייחס - - -

דב חנין: הם עובדים כל שבוע יומיים רק - - -

מירי רגב: נכון.

מירי רגב: נכון.

מירי רגב: אבל אז אמרנו, לא נתייחס לנושא שכר, נביא את זה באופן מערכתי בעניין הזה.

מירי רגב: ולכן אני לא רוצה להתעסק כרגע עם שכר.

מירי רגב: זה יכול להיות, מה שאתה אומר זה נכון, אבל זו לא כוונת הצעת החוק הנוכחית הזאת.

מירי רגב: בבקשה, היועץ המשפטי של עיריית תל אביב, שהחוק הזה לא נוגע אליה ובכל זאת רוצה להגיד אמירה.

מירי רגב: קצר, בבקשה.

מירי רגב: ואחר כך, אחרון הדוברים חבר הכנסת דוד אזולאי, ואני עוברת להצבעה.

<עוזי סלמן: מאה אחוז.

<עוזי סלמן: תראו, התיקון שהתקבל לחוק ב-2011, בעצם אנחנו פירשנו אותו כמו שהבנו מדברי הכנסת ומלשון החוק שיש שיקול דעת לשר הפנים למנות סגן נוסף בשכר, וזה אמור לחול על כל הרשויות שאמורות לקבל פה סגן נוסף על פי הצעת החוק הזאת, כולל עיריית תל אביב, באופן שבאמת שומר על היחס בין כמות הסגנים לבין גודל הרשות לבין גודל גם מועצת העירייה.

<עוזי סלמן: כי המועצות הן רב סיעתיות ונדרשת כמות סגנים, בשביל להרכיב קואליציה, שהיא פחות או יותר חופפת את הגודל.

<עוזי סלמן: הצעת החוק הזאת, כך חשבנו, כך חשבנו, גם אישרו לנו סגן נוסף בשכר, סגן שישי, בקדנציה הקודמת, אלא שמשרד הפנים שינה את טעמו המשפטי רק בקדנציה הנוכחית, ובגלל זה אנחנו נמצאים כאן, בגלל שהוא סירב לאשר סגנים בשכר בעקבות, לא בגלל שיקול הדעת של השר, אלא בעקבות פרשנות אחרת של לשון החוק.

מירי רגב: כבוד היועץ המשפטי, אני מציעה לך, יש לכם הרבה כסף בתל אביב, לקחת עורך דין, לפנות בעתירה נגד החלטת שר הפנים.

<עוזי סלמן: כנראה לא תהיה לנו ברירה ונעשה את זה.

מירי רגב: מאה אחוז.

<עוזי סלמן: זה כנראה.

<עוזי סלמן: אבל אני חושב שהובן - - -

מירי רגב: דיברתי על זה עם עורכת הדין נועה בן אריה, היועצת המשפטית של מרכז השלטון המקומי, אמרתי לה: נקיים דיון ייעודי בעניין סגנים בשכר ובעניין תגמול לחברי המועצות.

מירי רגב: אבל לא, הצעת החוק הזאת לא תדון בזה.

מירי רגב: אמרתי אתמול לכל הבכירים מעיריית תל-אביב שדיברו איתי על זה.

מירי רגב: צר לי, היועץ המשפטי לעיריית תל-אביב – לא נתעסק היום בעיריית תל-אביב.

<עוזי סלמן: אבל אני רק רוצה שיהיה ברור שהצעת החוק הזאת היא מייצרת, בכל אופן, - - -

מירי רגב: - - -

<עוזי סלמן: שרשויות בחצי מהגודל של עיריית תל-אביב יהיה להן את אותם מספר סגנים בשכר, עם מועצות יותר קטנות בחצי מהגודל.

<עוזי סלמן: עכשיו, אני חושב שלרשויות האלה מגיע סגן נוסף בשכר, שלא יהיה ספק.

<עוזי סלמן: אבל לפי לשון החוק ולפי חוות דעת גם של היועץ המשפטי של הוועדה שתמכה בעצם באותה חוות דעת שלנו, שאני מדבר עליה, ושהייתה תקפה בקדנציה הקודמת, כך שהחוק הזה בעצם הוא משנה נורמטיבית מצב שלטעמנו היה נכון וסימטרי למצב לא סימטרי מבחינת הרשויות.

מירי רגב: מאה אחוז.

מירי רגב: אוקיי.

מירי רגב: תודה רבה.

מירי רגב: חבר הכנסת דוד אזולאי, ואחרון הדוברים – משרד המשפטים.

מירי רגב: בבקשה, אם יש לכם איזושהי התנגדות או שאתם לא רואים עין בעין עם משרד הפנים, אז להעיר את הערותיכם פה; ואם לא, נעבור להצבעה.

מירי רגב: בבקשה, חבר הכנסת דוד אזולאי.

דוד אזולאי: גברתי היושבת בראש, אני מאוד מעריך את זה שאת מביאה את הצעת החוק הזו לתיקון.

דוד אזולאי: אני שותף לה.

דוד אזולאי: בין היוזמים.

דוד אזולאי: ואת חטאיי אני מזכיר היום: גם אני, בעוונותיי הרבים, הבאתי את זה, וחטפתי הרבה יותר ממה שאת חטפת.

דוד אזולאי: ואני לא מצטער על כך כי אני חושב שאני שלם עם זה.

דוד אזולאי: ואני אומר לך: חבל מאדו שזה בלי שכר.

דוד אזולאי: אני חושב שרשות מקומית שעם תקציב מאוזן, נטולת מענק, בפיקוח של הממונה על המחוז, באישור שר הפנים – כמה אפשר עוד להדק את החגורה?

דוד אזולאי: רבותיי, לפעמים זה שווה, אותו שכר, את כל הביזיונות שהרשות המקומית עוברת.

דוד אזולאי: אם זה נותן יציבות שלטונית, וחבל - - -

יפעת קריב: אז בוא נסדיר את כל - - -

מירי רגב: נכון.

יפעת קריב: - - - כשותף לזה - - - כשותף גם.

דוד אזולאי: דקה, דקה.

דוד אזולאי: חברת הכנסת יפעת קריב, תרשי לי.

דוד אזולאי: תאמיני לי, אני מכיר את עבודתך ואני יודע מה את רוצה לעשות, ואת יודעת שאני אשמח להיות שותף איתך לנושא הזה.

דוד אזולאי: ואני לא מחדש חידושים.

דוד אזולאי: אני חושב שאנחנו עושים כאן עוול גדול בכך שקודם כל אנחנו הגענו לסגני ראשי ערים ואנחנו מדלגים על חברי מועצה.

דוד אזולאי: אני יודע שראשי ערים לא אוהבים שאנחנו מטפחים את חברי המועצה, נגיד את זה.

דוד אזולאי: אני דאגתי לכך, כמו שמזמינים את נציגי השלטון המקומי, דאגתי לכך שנציגי חברי המועצה, יש להם פורום משלהם, שגם הם צריכים להיות נוכחים בדיון הזה, ואני מציע לך לאמץ את הדבר הזה.

דוד אזולאי: חשוב מאוד שפורום של חברי מועצת העיר יהיה פה ואנחנו חייבים לדאוג.

דוד אזולאי: זה פורום חזק, גדול והם נבחרים והם עושים עבודת קודש בהתנדבות, ללא תמורה, על חשבון הכיס הפרטי שלהם.

מירי רגב: אני כבר מקבלת.

מירי רגב: נסכם את זה ככה.

דוד אזולאי: אני כבר לא מדבר על חבר מועצה באופוזיציה שעובר שבעה מדורי גיהינום כדי לקבל איזשהו מסמך, והוא צריך לנהל מאבקים משפטיים מכיסו הפרטי.

דוד אזולאי: ולכן אני מאוד מבקש ממך, מיד אחרי העניין הזה אני מבקש שנקיים כאן דיון על מעמדם של חברי מועצת העיר, שהם נבחרים לא פחות מראש העיר.

דוד אזולאי: לא פחות מאותו סגן ראש העיר ולא פחות מאותו ממלא מקום ראש העיר.

מירי רגב: מאה אחוז.

מירי רגב: מקבלת - - -.

מירי רגב: אוקיי.

דוד אזולאי: לגבי הנושא של הסגנים:

דוד אזולאי: דעתי שצריך לתת את זה בשכר.

דוד אזולאי: ואם אנחנו עושים את כל, מה שנקרא, החגורה מסביב: של עיר נטולת מענק איזון, עיר מאוזנת, הממונה על המחוז מאשר, שר הפנים מאשר, וזה נותן לי שקט תעשייתי ברשות המקומית למשך קדנציה שלמה – רבותיי, מה רע?

דוד אזולאי: הרי בלאו הכי הוא יקבל סמכויות.

דוד אזולאי: תראו, רבותיי, בואו נטמון את ראשנו בחול.

דוד אזולאי: גברתי היושבת ראש, אם מישהו חושב שסגן ראש העיר יהיה בלי לשכה ובלי זה – בואו נשים את הדברים על השולחן.

דוד אזולאי: אני חושב שצריך לאפשר לראש העיר לשים את הדברים על השולחן ולתת את כל הכלים על מנת שאותו סגן ראש עיר בתואר יקבל את התנאים כדי שהוא יוכל לעבוד.

דוד אזולאי: אחרת, מה הועילו חכמים בתקנתם.

מירי רגב: מאה אחוז.

מירי רגב: קודם כל, תודה רבה לכל ההערות.

מירי רגב: אני רוצה רגע לסכם כמה דברים לפני ההצבעה.

מירי רגב: קודם כל, כפי שאתם יודעים, אני אומרת את זה, עורכת הדין נועה בן אריה, אלייך, אני אמרתי את זה גם למר חיים ביבס: ועדת הפנים והגנת הסביבה דנה באמת בסוגיות רבות של השלטון המקומי.

מירי רגב: שר הפנים הקודם, ואני לא יודעת מי יהיה החדש, באמת בא מתוך כוונה לחזק את ראשי הערים ולבזר את השלטון, את הסמכויות של השלטון המרכזי לשלטון המקומי, ויש לנו כוונה שגורם שנבחר יוכל לנהל את העיר, יחד עם חברי המועצה שלו.

מירי רגב: אין ספק שצריך לעשות הסדרה של תגמול לחברי מועצה, אין ספק שצריך לעשות הסדרה של תגמול לסגני ראשי ערים, אבל זה לא הדיון.

מירי רגב: בדיון הזה נקיים דיון עקרוני.

מירי רגב: אני מחכה לקבל את עמדת השלטון המקומי.

מירי רגב: אני מחכה שייכנס השר.

מירי רגב: צדק מר גדעון סער - - -

דוד אזולאי: על מה?

דוד אזולאי: על חברי מועצה?

מירי רגב: כן.

דוד אזולאי: אז אני אומר לך שהשלטון המקומי לא - - - ללכת על העניין הזה - - -

מירי רגב: בסדר.

מירי רגב: עזוב, בסדר.

מירי רגב: בסדר.

מירי רגב: אבל אני רוצה לשמוע - - -

דוד אזולאי: כי ראשי הרשויות לא מעוניינים בזה.

מירי רגב: בסדר.

מירי רגב: אז אני רוצה לשמוע את חוות דעת השלטון המקומי.

מירי רגב: ייכנס שר חדש, נשמע את חוות דעתו.

מירי רגב: נשב, נקיים דיון עקרוני.

יפעת קריב: השר הקודם תמך - - -

מירי רגב: השר הקודם תמך, אבל משום שהנושא הזה הוא נושא רחב אז לא הבאתי לפה הרבה מאוד נושאים שהשר הקודם תמך כדי לא לפתוח לדיון דברים, לסנדל את השר הבא.

מירי רגב: לכן, הנושא של עיגון תגמול לחברי מועצה ועיגון תגמול לסגן נוסף ייעשה בדיון נפרד, דיון ספציפי בנושא הזה.

מירי רגב: הצעת החוק הזאת נולדה כתוצאה מ"צוק איתן", נולדה כתוצאה מזה שהסתובבתי בבאר שבע ובאשדוד ובמרחבים ובערים כאלה ואחרות, בערים שונות, ששם הבנתי שיש בעיה לערים בינוניות, כשמ-200 אלף ל-250 אלף אין להם פתרון לסגן.

מירי רגב: לכן, הבאתי את ההצעה, מתואמת עם שר הפנים: סגן חמישי ללא שכר, סגן חמישי ללא תקורות נוספות, סגן חמישי כדי שיוכל ראש העיר לבזר את הפעילות בין חמשת הסגנים.

מירי רגב: זאת הייתה כוונת החוק.

מירי רגב: צר לי שגם חברי כנסת רצו להתראיין לפני שהם הבינו את מטרת החוק.

מירי רגב: אני מצפה שלפחות תהיה לויאליות בין חברי הכנסת.

מירי רגב: אפשר לתקוף, אפשר לחשוב אחרת, אבל לא ללכת ולתקוף לפני שמבינים מה זה.

מירי רגב: זה גם פוגע ברמה האישית, וזה גם לא נכון מקצועית לעשות את זה.

מירי רגב: אני לא הייתי עושה את זה לאף אחד.

מירי רגב: מילא מר עמית סגל, בא עם כותרת ראשית: חוק הג'ובים של מירי רגב.

מירי רגב: אני עוד לא ראש עיר, אני עוד לא ממנה.

מירי רגב: כשאני אמנה – אולי.

מירי רגב: לבוא ולהגיד בערוץ 2 בעיוות – זה שקר.

מירי רגב: מילא הוא.

מירי רגב: אותו אני אקח לוועדת האתיקה של התקשורת.

מירי רגב: אבל פה, בכנסת, לפחות שנכבד אחד את השני.

מירי רגב: אני עוד לא ראיתי חבר כנסת שעומד מעל המליאה, מציע הצעת חוק ולא עומד בה.

מירי רגב: אמרתי במליאה: החוק הזה הוא ללא שכר.

מירי רגב: אמרה סגנית שר הפנים, חברת הכנסת פניה קירשנבאום, חוק עם שכר.

מירי רגב: עליתי ועניתי לה: החוק הזה הוא ללא שכר.

מירי רגב: והנה אני מאשרת פה את החוק, כפי שאמרתי – סגן חמישי ללא שכר.

מירי רגב: הקראה, בבקשה.

<תומר רוזנר: אני רק רוצה להבהיר, כפי שאמרה יושבת ראש הוועדה במהלך הדיון: החוק לא משנה את המצב הנורמטיבי לגבי רשויות שמעל 250 אלף.

<תומר רוזנר: קרי, המחלוקת הפרשנית לגבי פרשנות החוק בנושא של האם ניתן למנות סגן נוסף בשכר או ללא שכר ברשויות שמעל 250 אלף תיוותר בעינה, ופרשנותנו, כפי שכידוע היא, שאכן ניתן לעשות כן, כפי שמשרד הפנים נהג בעבר, כפי שפרסם בעבר וכפי שראוי שינהג גם עתה.

מירי רגב: תודה רבה.

מירי רגב: היועץ המשפטי של הוועדה, עורך הדין גלעד קרן, בבקשה.

<גלעד קרן: הצעת חוק הרשויות המקומיות (בחירת ראש הרשות וסגניו וכהונתם)(תיקון - שינוי מספר הסגנים במקרים מסוימים), התשע"ד-2014.

<גלעד קרן: 1.

<גלעד קרן: תיקון סעיף 15: "בחוק הרשויות המקומיות (בחירת ראש הרשות וסגניו וכהונתם), התשל"ה-1975, בסעיף 15(א) – (1) בפסקה (1א), במקום "250,000" יבוא "200,000".

<גלעד קרן: (2) בפסקה (2), במקום "250,000" יבוא "200,000".

<גלעד קרן: 2.

<גלעד קרן: תיקון סעיף 15א1: "בסעיף 15א1(ב) לחוק העיקרי, במקום "200,000" יבוא "250,000".

מירי רגב: אוקיי.

מירי רגב: אני עוברת להצבעה.

מירי רגב: מי בעד הצעת החוק כפי שהקריא אותה היועץ המשפטי של הוועדה?

מירי רגב: ולאחר שהיא עברה הבהרה ברורה למה שאמרתי במליאה.

מירי רגב: הצעת חוק – סגן חמישי ללא שכר.

מירי רגב: מי בעד?

מירי רגב: הצבעה בעד – 5 נגד – 2 נמנעים – אין הצעת חוק הרשויות המקומיות (בחירת ראש הרשות וסגניו וכהונתם)(תיקון - שינוי מספר הסגנים במקרים מסוימים), התשע"ד-2014, נתקבלה.

מירי רגב: חמישה בעד.

מירי רגב: מי נגד?

מירי רגב: שניים.

מירי רגב: חבר הכנסת מיקי רוזנטל מצביע במקום חבר הכנסת נחמן שי.

מירי רגב: הצעת החוק עברה.

מירי רגב: תודה רבה לכולם.